
Abstrak 

Leptospirosis (wabak kencing tikus) boleh dikategorikan sebagai pembunuh senyap kepada 
manusia. Subjek pernah membangkitkan keresahan dalam kalangan rakyat Malaysia pada 
tahun 2012 hingga 2014. Beberapa siri kematian termasuk melibatkan golongan selebriti 
telah membuatkannya mendapat perhatian meluas seluruh rakyat Malaysia. Penularan 
wabak bawaan tikus ini menjangkiti manusia melalui air yang dicemari air kencing, kuping 
kulit (tisu badan), lendir hidung, mulut dan mata tikus. Pelbagai tindakan kawalan yang 
ditikirkan wajar telah dilaksanakan di peringkat negeri dan kawasan, termasuk meracun, 
memasang perangkap dan memberi ganjaran bagi setiap tikus yang ditangkap atau 
dibunuh. Signitikannya, Nabi SAW telah membincangkan mengenai ancaman kelompok 
haiwan perosak termasuk tikus dalam himpunan sabdanya. Justeru, makalah ini berusaha 
mengupas fiqh al-Hadith berkenaan tikus yang didapati daripada perbincangan ulama’ 
klasik dan kontemporari. Ini penting bagi memberi panduan kepada masyarakat akan 
mudharat yang mampu dijelmakan haiwan tertentu dan teknik kawalan paling berkesan 
menurut sunnah Nabi SAW tanpa meminggirkan hak-hak eksklusit haiwan. Dapatan kajian 
menunjukkan bahawa Nabi SAW telah menjelaskan mengenai kenajisan tikus sebagai 
haiwan perosak dan hukum membunuhnya. Selain itu, kajian ini turut mengemukakan lima 
[5] kaedah berinteraksi dengan haiwan fasiq berdasarkan kefahaman al-Hadith dan 
sembilan [9] kaedah pencegahan daripada jangkitan wabak kencing tikus. 

Kata Kunci: Tikus; Wabak Kencing Tikus; Bahaya; Haiwan Perosak; Metode Interaksi 

Abstract 

Leptospirosis (rat urine epidemic) can be categorised as silent killer to mankind. It has 
raised concerns among Malaysians in 2012 to 2014. A series of deaths, including those 
involving celebrity groups has put widespread interest from all Malaysians. The rat-borne 
outbreak infects humans through water contaminated with urine, ear skin (body tissue), the 
mucus of the nose, mouth and eyes of rat. Various control measures deemed appropriate 
have been pertormed at the state and district, including poison, traps and reward for each 
rat caught or killed. Therefore, early preventive measures in the form of knowledge is very 
important in order to understand the concept of “interaction with pests” well. Significantly, 
Prophet Muhammad SAW has warned on threat posed by pest cluster including rat in his 
set saying. Thus, this article strives to peel regarding rats description with the methods to 
interact with pests through al-Hadith discussions. This case is important to provide guidance 
to society regarding harms that able to be incarnated by particular animal and also the most 

etticient controi techniques to Prophetic tradition without marginaiizing animal exclusive 
rights. The tindings show that the Prophet Muhammad (SAW) himseitexplained the najasah 
of rat as a pest and the Islamic ruling otkilling it. In addition, this study is also bring up five 
[5] methods of interacting with fasiq animals based on understanding ofProphetic Traditions 
and nine [9] infection control and prevention guideiines from leptospirosis. 

Keywords: Rat; Threat; Pest; Significant; Control Technique 

Pengenalan 

Tikus merupakan haiwan perosak yang hidup dalam kalangan manusia. Selain menjadi 
vektor penyakit yang berupaya menimbulkan pelbagai masalah kesihatan sejagat, ia juga 
merupakan ancaman serius kepada sektor kesihatan awam, perkilangan, pertanian dan 
industri bahkan mampu mengakibatkan kebejatan ekonomi dan merencat kemajuan 
sesebuah negara. 

Wabak lepstospirosis (wabak kencing tikus) yang menjadi tumpuan kajian merupakan 
pembunuh dalam senyap di Malaysia. la juga telah membangkitkan keresahan dalam 
kalangan rakyat Malaysia daripada tahun 2014 hingga 2015. Malah pada tahun 2014- 
2015, dilaporkan hampir 122 kes kematian dicatatkan akibat jangkitan tersebut di 
Malaysia. Beberapa siri kematian termasuk melibatkan golongan selebriti telah 
membuatkannya mendapat perhatian meluas seluruh rakyat Malaysia. 

Melalui penelitian terhadap hadith Nabawi, kajian ini akan mengkaji signitikan dan 
mukjizat kata-kata baginda SAW melalui pentatsiran dan pemahaman muhadditihln dalam 
rangka penyelesaian isu-isu semasa secara holistik. Kajian ini penting bagi 
menghubungkan antara hadith dan isu kehidupan semasa secara praktikal di samping 
memahami kerangka teoritikal dalam hubungan antara haiwan fasiq dan haiwan perosak. 

Maklumat Biologi Tikus 

Tikus (ojhii) merupakan haiwan mamalia berdarah panas dari jenis rodensia bersaiz 

sederhana dan berekor panjang dari keluarga Muridae (Schwartz dan Charles Wash, 
2001: 221). Bentuk rupanya seakan-akan arnab, tetapi lebih kecil. Tikus didetinisikan 
sebagai “haiwan pengerip dan mendatangkan mudarat, baik di rumah mahupun di 
sawah”(Kamus Dewan, 1970:1253). 

Tikus terdiri daripada kira-kira 40% jumlah mamalia yang direkodkan hari ini. 
Daripada jumlah tersebut, hanya 5% dianggap perosak manakala selebihnya bertindak 

sebagai “jentera biologi alam". Dalam aspek positit, tikus berperanan penting dalam rantai 
makanan (Razlina Binti Raghazli, 2008:4). 

Di seluruh dunia, terdapat variasi spesies tikus. Bagi spesies tikus rumah sahaja, 
terdapat lebih 20 spesies berbeza. Antara spesies tikus ialah tikus belanda, tikus kasturi 
(.stink mouse ), tikus unta, tikus Norway, tikus wirok ekor pendek dan lain-lain (Kamus 
Dewan, 1970:1253). 

Spesies tikus paling popular adalah mencit (musspp.) (P.Fisher 2005:1 - 18 ) tikus 
mondok (rattus non/egicus) (Brown Rat. t.t: 1) tikus sawah (rattus argentiventer) (Brown, 
P.R., Tuan, N.P., Singleton, G.R. et al, 2015: 247), dan tikus rumah ( rattus rattus) (Brown, 
P.R., Tuan, N.P., Singleton, G.R. et al, 2015: 247). Spesies tikus terbesar di dunia ialah 
daripadajenis “capybara". 

Tikus secara umumnya memiliki tubuh badan berbulu, berekor panjang dan 
memiliki sepasang gigi berbentuk pahat, berwarna hitam dan kelabu, tetapi ada juga yang 
berwarna putih. Gigi kacip atas tikus agak terkehadapan kerana sitatnya yang 
menggunakan gigi kacip untuk menggali lubang selain mengangkat batu dan tanah. Tikus 
mempunyai deria penglihatan yang lemah namun memiliki deria bau, pendengaran dan 
rasa yang baik (Schwartz dan Charles Wash, 2001: 218). 

Tikus secara amnya mempunyai bulu-bulu pendek dan kasar. Bahagian dorsalnya 
berwarna gelap (kelabu gelap dan coklat kehitaman), manakala bahagian ventralnya 
berwarna kelabu cerah dengan kuning kecoklatan. Kaki hadapannya mempunyai empat 
jari berkuku manakala kaki belakang mempunyai lima jari berkuku. Muncung tikus adalah 
luas, lebar, pendek dan seakan-akan berbentuk bulat (Razlina Binti Raghazli’ 2008:7 ). 

Tikus memiliki deria rasa, bau dan pendengaran yang baik sehingga tergolong 
dalam kalangan haiwan cerdik. Memiliki otak yang boleh berkembang, ini bererti tikus 
mampu mempelajari sesuatu (Syamsuddim U: 179 > Tikus merupakan haiwan yang dapat 
mempelajari dengan cepat apa yang baik dan apa yang tidak baik untuk dirinya. Jika 
seseekor tikus memiliki pengalaman memakan sejenis makanan tertentu yang 
menyebabkannya mengalami sakit perut, ia tidak akan memakannya buat kali kedua 
(Syamsuddim U: 179 >. 


Jangka hayat seekortikus betina antara 2 hingga 3 tahun dan mampu bunting dan 
aktif seks dalam 6 minggu. Tikus boleh melahirkan 5 hingga 7 ekor anak tikus dalam setiap 
kelahiran. Tikus betina boleh bunting sebaik melahirkan anak. Secara purata, dalam 

kitaran hidup seekor tikus betina, ia boleh bunting 28 kali dan melahirkan 170 ekor anak 
tikus (Kosmo Online, 21 Feb 2013). 

Tabiat Tikus 

Tikus merupakan haiwan herbivor pemakan bijirin, gandum, padi, kekacang dan buah- 
buahan (Schwartz dan Charles Wash, 2001: 225). Namun, hasil daripada adaptasi sekitar 
bandar, tikus dapat memakan semua jenis makanan di gudang makanan, restoran, bazar 
dan kediaman. Subjek pernah direkodkan menyimpan empat kali ganda daripada jumlah 
yang mampu dimakannya (Syamsuddin tt:181 ). 

Tikus menghabiskan riwayat hidupnya dan tinggal di tempat kotor. Tikus gemarkan 
sampah dan kawasan bertakung di lorong belakang hotel, koiong bawah tanah, petak 
sawah atau kandang kuda. Rumah yang dijaga rapi juga tidak terkecuali ( Kosmo Online, 
21 Feb 2013). Tikus merupakan haiwan aktif pada waktu malam ( nocturnal ). Pada waktu 
siang, mereka berlindung dalam lubang atau semak. Tempat tinggal tikus biasanya 
memberikan perlindungan dari haiwan pemangsa, berdekatan sumber air dan mempunyai 
banyak ruang penyimpanan makanan, tempat tidur dan tempat membesarkan anak. 

Ancaman Tikus 

Tikus merupakan ancaman utama kepada kesihatan dan harta benda. Tikus boleh 
menyebabkan gangguan kepada gaya hidup dan persekitaran. Pelbagai laporan tentang 
ancaman tikus boleh dibaca saban hari (Razlina Binti Raghazli- 2008: 1-2). Tikus boleh 
menyebabkan gangguan emosi dan trauma kepada sesetengah individu (Razlina Binti 
Raghazli , 2008: 4). Di India, tikus dari jenis rattus rattus, rattus norvegicus, bandicota 
bengalensis, bandicota indica dan tatera indica telah menyebabkan keruntuhan ekonomi 
India. Di negara-negara membangun lain, tikus dilaporkan telah membawa kerosakan 
besar kepada hasil tanaman yang disimpan di dalam gudang (Razlina Binti Raghazli , 
2008: 5). 

Dalam perniagaan berasaskan makanan, kewujudan tikus boleh menyebabkan 
sesebuah premis disita kerana melanggar akta keperluan kesihatan dan keselamatan. 
Dalam industri pertanian, kerosakan terhadap hasil tanaman pernah mencecah sehingga 
90% semasa serangan tikus secara besar-besaran ke atas hasil padi Filipina. Tikus bukan 
sahaja memakan hasil tanaman malah mencemarkan gudang penyimpanan makanan 
dengan najis, air kencing dan bulunya (Razlina Binti Raghazli, 2008: 5). 

Tikus-tikus yang menyerang gudang penyimpanan makanan secara tidak 
langsung merosakkan peralatan gudang, barang-barang bungkusan serta struktur 
bangunan. Tikus merosakkan paip-paip serta menggigit wayar-wayar elektrik yang 
akhirnya menyebabkan litar pintas. Lubang-lubang dalam bangunan atau tanah 
menyebabkan struktur bangunan, jalan raya atau saliran perparitan mendap atau runtuh 
(Razlina Binti Raghazli, 2008: 5). Dilaporkan tikus pernah menyebabkan gangguan operasi 
ke atas sistem pesawat di Lapangan Terbang Antarabangsa Kuala Lumpur (KLIA). 
Gangguan tersebut menyebabkan gangguan pada sistem komputer utama lapangan 
terbang berkenaan (Razlina Binti Raghazli, 2008: 6-7). 

Tikus merupakan perumah kepada penyakit berbahaya. Subjek mampu 
menyebarkan 30 jenis penyakit kepada manusia (Jhon Farndon, 2004: 117) Penyakit 
“leptospirosis" contohnya menjangkiti manusia yang terdedah kepada persekitaran 
dicemari najis tikus. ‘Bubonic plague’ merupakan penyakit bawaan tikus yang telah 
melanda Eropah pada kurun ke-14 dan mengorbankan hampir 23% penduduk Eropah 
ketika itu. Terdapat juga kes kematian akibat gigitan tikus dipanggil ‘anaphylaxis’, iaitu air 
liur tikus memasuki badan manusia yang digigit menyebabkan badan tidak dapat 
menerima protein asing dan sistem ketahanan menjadi lemah. Antara penyakit-penyakit 
lain disebabkan tikus ialah “murine typhus”, “salmonellosis" dan “toxoplasmosis.” (Razlina 
Binti Raghazli, 2008: 6; Akhbar Berita Harian, 28 Setp 2004). 

Penularan Wabak Leptospirosis di Malaysia 

Penyakit kencing tikus atau dalam bahasa saintitiknya Leptospirosis boleh dikategorikan 
sebagai silent killer kepada manusia yang sukar dikesan pada peringkat awal tetapi 
meragut nyawa. Leptospirosis atau jangkitan zoonotik bawaan haiwan, termasuk daripada 
keluarga tikus dikategorikan sebagai jarang berlaku biarpun ia bukanlah asing kepada 
penduduk Malaysia. la turut dikenal dengan pelbagai nama seperti Penyakit Weil, Demam 
lcterohemorrhage, Penyakit SwinehercLs, Demam Pesawah ( Rice-Md fever), Demam 
Pemotong Tebu (Cane-cutter fever), Demam Swamp, Demam Lumpur, Jaundis Berdarah, 
Penyakit Stuttgart dan Demam Canicola. 

Leptospirosis berpunca daripada pendedahan terhadap bakteria “Leptospira 
interrogans" bawaan tikus yang juga boleh disebarkan melalui haiwan lain seperti anjing 
dan serigala. Jangkitan terhadap manusia lazimnya melalui air yang dicemari air kencing, 
kuping kulit (tisu badan), lendir hidung, mulut dan mata tikus. Bagaimanapun, leptospirosis 
tidak berjangkit daripada manusia kepada manusia yang lain (Kusmiyati, Susan M. Noor, 
Supar, 2005:213-220). 

Pada Mei 2009, kita dikejutkan dengan jangkitan leptospirosis membabitkan enam 
tahanan warga Myanmar di Depoh Tahanan Imigresen, Juru, Pulau Pinang. Penyanyi 
tersohor, lzwan Pilus merupakan korban berprotil tinggi wabak ini. Pada tahun 2013, 
seorang pelajar Maahad Tahfiz Darul Anuar, Pulau Melaka meninggal dunia akibat terkena 
jangkitan bakteria berbahaya ini selepas mengikuti perkhemahan di Bukit Bakar, Machang 
Kelantan. Pada Oktober 2014, seorang pelajar perempuan Kolej Matrikulasi Labuan 
disyaki terkena jangkitan sama dan dilaporkan meninggal dunia. Pada Disember 2014, 
keseronokan lima sekeluarga di Kedah bertukar tragedi apabila anak sulung mereka 
meninggal dunia akibat positit virus wabak kencing tikus. 

Merujuk maklumat Kementerian Kesihatan Malaysia (KKM), gejala klinikal 
seseorang disyaki terkena jangkitan leptospirosis akan mengalami demam panas, 
menggigil, sakit anggota tubuh dan sakit kepala. Pesakit juga mengalami batuk tidak 
berkahak, loya, muntah, cirit-birit, sakit sendi, sakit tulang, sakit tekak, sakit perut dan 
radang selaput mata. Komplikasi jangkitan ini termasuk jangkitan kuman di otak 
(meningitis ), pendarahan teruk, kegagalan tungsi hati, buah pinggang dan akhirnya 
menyebabkan kematian (Majalah Sains, 30 Sept 2015). 

Walaupun rekod penyakit ini tidak begitu popular menerusi publisiti dan hebahan 
Kementerian Kesihatan Malaysia (KKM) sepertimana penyakit demam denggi, wabak 
kencing tikus ini berupaya meragut nyawa tanpa diduga. Mengikut statistik, jumlah 
penyakit ini di Malaysia disitatkan sebagai terendah sehingga menjadi taktor masyarakat 
tidak mengambil serius mengenai usaha mencegah penyakit seumpama daripada terus 
berlaku. 


Jangkitan leptospirosis turut berlaku di seluruh dunia terutamanya di negara 
beriklim tropika. Pusat Kawalan Penyakit dan Pencegahan Amerika Syarikat merekodkan 
100-200 kes leptospirosis setahun di negara maju itu dengan 50% daripadanya berlaku di 
Hawaii. Kes leptospirosis biasanya meningkat apabila musim hujan atau banjir. 
Bagaimanapun, sehingga kini tiada rekod jumlah kes sebenar leptospirosis yang berlaku di 
seluruh dunia. Pertubuhan Kesihatan Sedunia (WHO) sebaliknya cuma memberi anggaran 
kes antara 0.1 atau 1 kes per 100,000 penduduk setahun di kawasan tropika. Justeru, 
tanpa perhatian yang sewajarnya, leptospirosis sering terlepas pandang dan tidak banyak 
laporan mengenainya (Zainudin Abdul Wahab, 2015: 32-40). 

Sebagai langkah pencegahan, Majlis Perbandaran Selayang (MPS) dan Majlis 
Bandaraya Petaling Jaya (MBPJ) pernah melaksanakan program pemberian ganjaran 
kepada orang ramai yang menangkap tikus pada tahun 2013, namun dihentikan selepas 
dilihat tidak proaktit. Tumpuan seterusnya diberikan kepada cara meracun dan memasang 

perangkap selain usaha mendidik orang ramai tentang kepentingan menjaga kebersihan 
sebagai langkah lebih efektif. Antara langkah pencegahan lain ialah menjaga kebersihan 
kawasan sekitar meliputi tempat penyediaan makanan, stor makanan, pengurusan 
makanan dan sampah sarap secara berterusan dan elakkan daripada mengunjungi 
kawasan air bertakung terutama di kawasan iklim tropika. 

Analisis Nas yang Menyebutkan Tikus Sebagai Haiwan Fasiq 


Nabi SAW telah memperingatkan umatnya akan bahaya haiwan tertentu. Ini menjadi dasar 
perbahasan apabila memperkatakan mengenai haiwan fasiq (haiwan perosak) menurut 
Islam. Sabda baginda SAW; 





^lji :jll *Ji\ ji- aJJI HjIp jS- 

la^ijl cLdStlU tlj^JJ-la 


Maksudnya:Nabi SAW bersabda: “Lima (jenis) haiwan yang fasiq dan boleh 
dibunuh (walaupun) di tanah Haram iaitu: tikus, kala jengking, burung helang, 
burung gagak dan anjing liar.” (HR al-Bukhari, no 3314 & 3315) 

Lafaz (jjyi) di atas berasal daripada bahasa ‘Arab, iaitu (j-J). Subjek memberi 
makna haiwan perosak, liar, buas, jahat, pengganggu, penceroboh dan berbahaya kepada 
manusia (Ibn Manzur, t.t: 3413-3414). Kalimah (j-ui ^_>) dalam hadith merujuk kepada 
lima jenis haiwan perosak utama, iaitu tikus, kala jengking, helang, gagak dan anjing liar. 
Namun, ia tidak terhad pada lima haiwan tersebut. Nabi SAW turut menyebutkan ular dan 
cicak dalam riwayat lain (Ibn Hajar al-‘Asqalani, 2006:195-196). 

Fasiq dan Signifikannya Terhadap Haiwan 

Penggunaan “fasiq" bagi manusia bermakna keluarnya seseorang daripada jalan ketaatan 
kepada Allah SWT dan banyak melakukan maksiat. Manusia fasiq disebut sebagai “al-‘Asi” 
(al-Mubarakfuri, t.t: 576). Manakala penggunaan “fasiq” pada haiwan bermaksud dicabut 
kehormatan sebahagian haiwan (al-Mubarakfuri, t.t: 576) disebabkan sifatnya yang 
membawa datang kemudaratan, kehinaan dan kemusnahan kepada manusia (al- 
Mubarakfuri, t.t: 576; Ibn Hajar al-‘Asqalani, 2001:45). 

Berkaitan istilah iaitu haiwan melata, para ulama bersepakat penggunaan 
istilah ini tidak terhad kepada haiwan darat bahkan meliputi burung-burung yang terbang di 

awan. Ini berdasarkan dalil keumuman (Ibn Hajar al-‘Asqalani, 2001: 45) tirman Allah SWT 


Maksudnya: “Dan tiadalah sesuatupun daripada makhluk-makhluk yang 
bergerak di bumi melainkan Allah jualah yang menanggung rezekinya dan 
mengetahui tempat kediamannya dan tempat ia disimpan. Semuanya itu 
tersuratdi dalam Kitab (Lauh Mahfuz) yang nyata.” (Surah al-Hud, 11:6) 


Ketujuh-tujuh haiwan fasiq kesemua memiliki sifat zalim yang mengancam 
kesejahteraan hidup (al-‘Azim Abadi 1968:30 °). Berkenaan empat, lima, enam atau tujuh 
jenis haiwan fasiq (al-ltyubi al-Wallawi' 2001:44 > hanya untuk menunjukkan persepakatan 
ulama’ tentang ‘illah sifat haiwan tersebut iaitu “menyakitl’ (‘ aqur ), “tidak bermanfaat" dan 
“suka berbuat kerosakan" (al-Qurtubi, 2006:184) pada manusia (al-ltyubi al-Wallawi' tt: 313 )- 


Berkenaan jumlah sebenar haiwan yang disifatkan sebagai haiwan fasiq, al-Suyuti 
telah menyatakan bahawa lima jenis haiwan fasiq yang utama iaitu tikus, kala jengking, 
helang, gagak dan anjing sebagaimana diriwayatkan oleh Ibn ‘Umar RA tidak bermaksud 
ianya khusus kepada lima jenis haiwan itu sahaja. la hanya merupakan salah satu bentuk 
i’tibar (contoh) dalam menyatakan jenis haiwan fasiq dan tidak menjadi dasar ketetapan 
dalam hujah dan hukum hanya bagi kelima-lima jenis haiwan itu sahaja. 


Kemungkinan Nabi SAW menyebutkan kelima-lima jenis haiwan ialah pada 
mulanya dan kemudiannya baginda SAW menyebutkan selepas itu jenis-jenis haiwan yang 
lain yang sama hukum fas/gnya dengan lima haiwan yang utama. Maka, bilangan “lima" 
haiwan fasiq ini tidaklah tetap. Turut dinyatakan dalam sebahagian riwayat ‘A’ishah RA 
dengan lafaz “ empat ” dan juga “enam". Adapun hadith yang menyatakan “ empaf ’ jenis 
haiwan fasiq yang dikeluarkan oleh Muslim riwayat al-Qasim dari ‘A’ishah RA dengan tidak 
menyebutkan gagak. Manakala “enam" jenis haiwan fasiq sebagaimana dinyatakan 
Muslim riwayat dari Abu ‘Uwanah dari ‘A’ishah RA pula ditambah ular. Dalam hadith 
riwayat Abu Sa‘id al-Khudri pula, disebutkan sebanyak “ tujuh ” jenis haiwan fasiq dengan 
tambahan “al-Sab’u al-‘Adf’ iaitu haiwan buas yang biasa secara adatnya memusuhi 
manusia. Selain itu, dalam hadith riwayat Abu Hurayrah RA yang dikeluarkan oleh Ibn 
Khuzaimah, ada dinyatakan harimau dan serigala yang menjadikan “sembilan" haiwan 

fasiq. Hadith ini juga turut dikeluarkan oleh Ibn Abu Shaibah, Sa‘id bin Mansur dan Abu 
Dawud dari jalan Sa‘id bin Musayyib (al-ltyubi al-Wallawi' 2001:391 ; lbn Hajarai-‘Asqaiani, 2001 : 44 ) 


Dalam bahasa mudahnya, ia bermaksud “haiwan perosak" iaitu haiwan-haiwan 
yang melanggar sunnatullah sebagai makhluk yang sepatutnya tunduk kepada 
pemerintahan manusia sebagai khalitah Allah SWT (al-ltyubi al-Wallawi- 2001: 391 ) dan 
menambah kemusnahan di muka bumi (Yusuf al-Sanusi al-Hasani, t.t: 312). 


Perkaitan tikus, cicak dan haiwan lain yang dinamakan Nabi SAW sebagai fasiq, 
hanya sebagai satu bentuk perumpamaan ( isti’arah ) kepada aspek kemudaratan yang 
dibawa oleh haiwan-haiwan berikut (al-Mubarakfuri, t.t: 576) Ibn Daqiq al-‘Aid menyatakan, 


“Memperlakukan hukum tersebut (memanggil fasiq) pada semua haiwan 
yang mempunyai sifat “mengganggu (menyakiti manusia)” merupakan 
pandangan yang kuat menurut ulama qias. Ini jelas menurut isyarat nas yang 
membolehkan membunuh kelompok haiwan tertentu, kerana sifatnya yang 
fasiq, yakni melampaui batas.” (Ibn Hajar al-‘Asqalani, 2006: 208). 

Justeru, faktor utama haiwan dikaitkan dengan istilah fasiq amat berkaitan dengan 
sifat “mengganggu", “mendatangkan mudarat,” dan “melampaui batas” haiwan-haiwan 
tertentu kepada manusia. Al-Nawawi ada menyatakan bahawa haiwan-haiwan tertentu 
digelar fasiq oleh kerana keluarnya hanya mengganggu dan membuat kerosakan di jalan 
yang biasa dilalui haiwan tunggangan (al-Nawawi, 1930: 97). 

Perkaitan Haiwan Fasiq dengan Haiwan Perosak 

Menurut Kamus Dewan, haiwan perosak bermaksud haiwan yang merosak dan 
memusnahkan sesuatu benda misalnya tanaman dan harta benda manusia. Haiwan 
perosak juga bererti haiwan yang jahat. Manusia seperti golongan petani tidak suka 
dengan haiwan perosak dan ia dibunuh dengan penggunaan racun (Kamus Dewan Online, 
20 Sept 2013). 

Melihatkan kepada takritan secara asas, detinisi haiwan perosak adalah sama 
dengan haiwan fasiq. Namun begitu, takritan haiwan perosak dalam Islam lebih meluas. 
Para ulama’ menggunakan istilah haiwan fasiq kerana disabdakan Nabi SAW. Kelompok 
haiwan fasiq ini tidak terhad kepada haiwan yang disebutkan dalam riwayat sahaja. 

Mereka turut memasukkan spesies haiwan lain seperti lipan, serigala dan harimau 
malah semua haiwan yang bersitat memusuhi manusia atau haiwan ternakan, 
menjejaskan kesihatan atau hasil tanaman dalam kategori “haiwan fasiq". Pendapat ini 
juga disokong oleh para pendokong mazhab Syafi‘i, Maliki, Hanati dan Hanbali (Ibn Hajar 
al-‘Asqalani, 2006: 207-208). 

Oleh itu, para ulama’ turut bersepakat bahawa gelaran tikus sebagai fasiq untuk 
mengisyaratkan gelaran “fasiq" kepada semua haiwan yang mengganggu manusia dengan 
cara merosak dan memotong-motong sesuatu. Penyebutan gagak dan helang untuk 
mengisyaratkan semua haiwan yang mampu mengganggu manusia dengan menyambar 
seperti helang dan bersikap pengotor seperti gagak pemakan bangkai. 

Manakala permisalan anjing ‘aqur menunjukkan sifat fasiq haiwan yang 
menyerang dengan gigitan taringnya seperti serigala dan singa (Ibn Hajar al-‘Asqalani, 
2006: 207-208). Sebutan “’aqrab" (kala jengking) untuk menunjukkan semua haiwan yang 
mengancam melalui gigitan beracun seperti ular, lipan, lebah dan sebagainya. 
Kesimpulannya, semua haiwan yang memiliki sifat-sifat yang ditonjolkan ketujuh-tujuh jenis 
haiwan fasiq adalah tergolong dalam kalangan haiwan yang harus dibunuh jika berbahaya 
dan terdapat ancaman (Monika@Munirah Abd Razak & Nik Mohd Zaim Ab Rahim, 2011: 
526-532). 

Haiwan perosak mempunyai persamaan dengan haiwan fasiq dari aspek 
menghadirkan mudarat, gangguan dan ancaman kepada manusia, haiwan ternakan, harta 
benda dan hasil tanaman. Justeru, istilah haiwan perosak tidak berbeza dengan haiwan 
fasiq. Haiwan fasiq hanyalah istilah perumpamaan baginda SAW dalam memberi panduan 
untuk menentukan haiwan yang melampaui batas dan harus dihindari (al-Mubarakfuri, t.t.: 
576) demi memelihara agama, nyawa, akal, harta benda dan keturunan umat Islam. 


Ulasan Fiqh al-Hadith Mengenai Tikus Sebagai Haiwan Perosak 

[Pertama]: Tikus Dan Sitatnya 


Berkenaan asal kejadian tikus, Nabi SAW pernah bersabda, 


LgJas 'J6 €\ lli} L;Tj ijbJl" :Jll J 

aSjJj cJj^I (jp! 144 Ai uiT 


Maksudnya: Diriwayatkan daripada Abu Hurayrah RA katanya: “Tikus adalah 
jelmaan (satu kaum dari Bani lsra’il yang telah hilang lenyap tanpa diketahui 
sebabnya dan aku kira mereka telah menjadi tikus), (jika) kamu lihat tanda- 
tandanya pada tikus, jika kamu memberinya susu kambing, ia akan 
meminumnya, dan jika kamu memberinya susu unta, ia tidak akan 
meminumnya.” (HR Muslim, no 7497) 


Al-Qadi ‘lyad dalam menerangkan maksud hadith ini menyatakan tikus merupakan 
jelmaan salah satu kaum Bani lsra’il yang hilang, dipercayai ditukar Allah SWT menjadi 
tikus di mana ketika hidup telah diharamkan unta dan susunya ke atas mereka. Ka‘ab turut 
menyatakan hal ini ada disebutkan dalam Taurat dan kitab-kitab terdahulu (al-Qadi ‘lyad 

1988 : 546 ). 


U c 4 _JL*<VI IjSjlj cSSj^l \jj^~ ■ JtS 4 jI x ^ & auI-Lp I 
\j IjLijSl JjHJ c «,LL*Jl Jjs- lyLSTj cjjljj^l 

: Jll coLJl Jit JLiJl ojLLI Lcj SLJjiJl Stl olljJl jJp ^UaJl 

j^lrlsJiJ jll |TkL Ji- C 0/pr JjI 


Maksudnya: Diriwayatkan daripada Jabir Ibn ‘Abdillah RA yang meriwayatkan 
secara rnartu' (daripada Rasulullah SAW) berkata: “Tutuplah bekas-bekas 
makanan kamu, lindungilah bekas-bekas minuman kamu, tutuplah pintu- 
pintu, (kurunglah) suruh anak-anak kamu masuk ketika waktu malam, ini 
kerana jin berkeliaran (pada waktu malam) dan tutuplah jendela-jendela 
kamu, (berwaspadalah kamu), ini kerana “al-fuwaisiqah” (tikus) mungkin akan 
membawa kain untuk cuba membakar rumah dan orang yang ada di 
dalamnya.” Ibn Juraij dan Habib turut meriwayatkan dari ‘Ata’ tambahan: 
“Sesungguhnya itu adalah syaitan.” (HR al-Bukhari, no 3316) 

Dari aspek signitikan gelaran fasiq terhadap tikus, al-Tahawi menyatakan dalam 
kitab Ahkam al-Qur’an dengan sanad dari Yazid bin Abi Na‘im, tikus dikategorikan sebagai 
haiwan fasiq disebabkan satu peristiwa, di mana Nabi SAW terbangun pada suatu malam 
dan melihat tikus sedang membawa kain untuk membakar rumah. Lalu baginda SAW telah 
membunuhnya dan menghalalkan tikus dibunuh di tanah haram dan halal (al-‘Azim Abadi, 
1968:162). 

Istilah “al-Fuwaisiqah’’ atau “al-Fuwaisiq” (si kecil yang jahat) yang digelar kepada 
tikus juga untuk menunjukkan datangnya pada manusia membawa kemusnahan (al-‘Azim 
Abadi, 1968: 162) seperti merosakkan tanaman, mengotori makanan serta menyebarkan 
penyakit (Ibn Manzur, t.t: 3414). 


[Kedua]: Kenajisan Tikus 


sjLaJl J_*li>r Jy Jl J_«LSr jAj <3 uijjji SjIjJI Js- <. ryy^J JA 

tL^_j» c_-jL» sJLaj y>\ : 4JJI jl Lilj : Aj&yj- 

II 1 1 < 


Maksudnya: Diriwayatkan daripada Zuhri tentang bangkai haiwan seperti 
tikus dan selainnya pada minyak makanan dan mentega tidak kira yang beku 
atau cair. Zuhri berkata: “Telah sampai kepada kami sesungguhnya 
Rasullullah SAW memerintahkan apabila ada bangkai tikus terjatuh pada 
mentega, buanglah bangkai tikus (itu) dan sekeliling pada mentega yang 
telah terkena bangkainya lalu makanlah (selebihnya)” (HR al-Bukhari, no 
5539). 


Jasad tikus adalah suci secara ain dan tidak najis disentuh. Jika makanan yang 
keras berjisim seperti mentega terkena najis atau bangkai tikus atau seumpamanya, maka 
perlu dibuang bahagian yang terkena sahaja. Akan tetapi, jika berbentuk cecair, maka ia 
tidak boleh dimakan dan perlu ditukar atau dibersihkan. (HR Abu Dawud, no 3842). Ini 
merupakan pendapat Ibn al-‘Arabi, al-Shafi’i, Hanati dan jumhur ulama’ (Ibn Hajar al- 
‘Asqalani, 2001:587). Namun, dalam hal ini terdapat khilaf (Ibn Hajar al-‘Asqalani, 
2001:410). Ibn Hazm mengatakan hal kenajisan ini hanya khusus pada tikus. Jika terkena 
ke dalam cecair bangkai haiwan selain tikus, maka ia tidak najis (Ibn Hajar al-‘Asqalani, 
2001:587). 

Menurut perbahasan fiqh, benda najis seperti bangkai yang terkena makanan 
berjisim, ia masih boleh dimakan dengan syarat membuang bahagian yang telah terkena 

najis bangkai tersebut. Berdasarkan hadith di atas, ia tidak terhad kepada mentega sahaja, 
termasuk di dalamnya kek, keju dan sebagainya. Berhubung hukum air yang telah terkena 
najis. Jika air tersebut sedikit (kurang dari dua kolah), maka hukumnya “mutanajjis” (sudah 
terkena najis). Namun, kandungan airyang melebihi dua kolah, tidak berubah warna, bau 
dan rasa, maka air tersebut masih suci (Ibn Hajar al-‘Asqalani, 2001:587). Bagi cairan 
seperti susu, minyak goreng dan seumpama, meski sedikit atau banyak, cairan tersebut 
akan menjadi “mutanajjis” jika terkena najis atau bangkai (Ibn Hajar al-‘Asqalani, 2001:408- 
411). 

[Ketiga]: Hukum Membunuh Tikus 

Terdapat pelbagai spesies tikus misalnya al-Jurad, al-Khuld, fa’rat al-lbil, fa’rat al-Ghit, dan 
fa’rat al-Samak, (al-ltyubi al-Wallawi’ 1996:394 > dan semuanya haram dimakan. Hukum harus 
dibunuh juga thabit terhadap semua spesies tikus (Ibn Hajar al-‘Asqalani, 2006: 204). 
Jumhur ulama’ telah bersepakat tentang bolehnya orang yang dalam ihram atau tidak 
untuk membunuh tikus (Ibn Hajar al-‘Asqalani, 2006: 204). 

Terdapat banyak riwayat sebagai dalil keharusan membunuh tikus di dalam atau 
luar wilayah Haram disebabkan ketasikannya (kemusnahan yang dibawanya) (Ibn Hajaral- 
‘Asqalani, 2006: 209). Ibrahim al-Nakha‘i mengatakan orang yang dalam ihram jika 
membunuh tikus akan mendapat pahala. Namun, hal ini masih menjadi khilaf (al-ltyubi al- 
Wallawi' 1968:2 "). Berhubung haiwan fasiq yang masih kecil, para ulama telah bersepakat 
bahawa tidak boleh membunuhnya kecuali sudah menyakiti manusia sejak kecil atau 
orang yang ihram khuatir haiwan tersebut akan mengancamnya (al-Sanusi al-Hasani t.t: 
314). Membunuh tikus kecil yang tidak mengganggu tidak dibolehkan syara’ (Ibn Hajar al- 
‘Asgalani, 2006:204). 


Kaedah Berinteraksi dan Teknik Kawalan Terhadap Haiwan Fasiq Secara Umum 


[Pertama]: Mengenalpasti Spesies dan Sitat Haiwan Fasiq 


Mengenal haiwan fasiq dan jenis seumpamanya merupakan piawaian utama. Haiwan fasiq 
(haiwan perosak) dikenalpasti berasaskan empat dasar utama iaitu: 

Pertama : Haiwan yang mengganggu kesejahteraan hidup manusia (melampaui batas). 
Kedua\ Haiwan yang mengancam nyawa dan kesihatan. 

Ketiga: Haiwan yang merosakkan harta benda (membuat kemusnahan dan kerosakan). 
Keempat : Haiwan yang mengancam haiwan ternakan dan tanaman. 


Memahami sifat-sifat haiwan fasiq, membolehkan langkah mengenalpasti, 
mencegah dan menangani ancaman kelompok haiwan perosak dan seumpama dapat 
dilakukan dengan berkesan. Ini sekaligus mengelakkan sebarang kekeliruan yang boleh 
menyebabkan kepupusan haiwan yang tidak terlibat dan menyumbang kepada 
ketidakstabilan ekosistem. 

Allah SWT telah memberikan kebebasan untuk membunuh haiwan fasiq (haiwan 
perosak). Namun, hak-hak haiwan perlu dipelihara. Semasa proses penyembelihan 
misalnya, umat Islam disuruh melakukannya jauh daripada pandangan haiwan lain dan 
begitu juga keadaan selepasnya. Ini bertujuan melatih manusia menghormati dan 
menghargai sesuatu jiwa. Rasullullah SAW juga menggalakkan umatnya menunjukkan 
rasa timbang rasa terhadap haiwan, tidak memukul, tidak membiarkannya kelaparan, tidak 
melaga-lagakan haiwan sesama sendiri apatah lagi menzaliminya (Nor ‘Azzah Kamri & 
Munirah Abd Razzak, t.t: 131-177). 

[Kedua]: Kaedah Membunuh Haiwan Perosak 

Metode terbaik berinteraksi dengan kelompok haiwan fasiq (haiwan perosak) sekaligus 
menghilangkan mudaratnya kepada manusia ialah dengan cara membunuh. Malah, 
gelaran fasiq terhadap haiwan itu sendiri telah menjadikannya harus dibunuh (Ibn Hajar al- 
‘Asqalani, 2001: 45). Hal ini berlandaskan kaedah utama fiqh al-Darar Yuzal, iaitu 
kemudaratan mesti dihapuskan (Abd. Latif Muda dan Rosmawati Ali @ Mat Zin, 2000:174- 
194). 

Islam menganjurkan umatnya menggunakan cara paling ihsan dalam 
melaksanakan pembunuhan. Cara terbaik untuk membunuh kelompok haiwan tersebut 
ialah dengan satu pukulan yang terus mematikan. Hal ini dikiaskan daripada cara 
membunuh cicak yang diajarkan Nabi SAW. Sekaligus mengelakkan haiwan tersebut 
terseksa menanggung kesakitan sementara menunggu pukulan kedua (al-Sanusi al- 
Hasani, t.t: 58). 


luij 1 j \Ĕ~ill CJjJ Jjl (3 Jjj JJ : JJl JJli : Jli c 3I 

3 141 ■ 9 jkj c3j*VI OjUj ijSj Ijj Jj tAljlJl AjjJjl 3 I iU3 

jliJl jjjJ 1 J 53 & oalJliJi 3^31 




Maksudnya: Diriwayatkan daripada Abu Hurayrah RA, Rasullullah SAW 
bersabda, “Sesiapa yang membunuh seekor cicak dengan sekali pukulan 
maka baginya sekian-sekian kebaikan. Dan sesiapa yang membunuhnya 
dengan dua pukulan maka baginya sekian-sekian kebaikan, kurang dari yang 
pertama tadi. Dan jika sesiapa dapat membunuhnya dengan tiga pukulan 
maka baginya sekian-sekian kebaikan, kurang dari yang kedua tadi” (HR 
Muslim, no 5846). 


Sheikh ‘lz al-Din Ibn ‘Abd al-Salam turut menyebutkan membunuh dengan pukulan 
pertama merupakan kaedah terbaik (al-‘Azim Abadi, 1968:174) bahkan menepati maqasid 
hadith Nabi SAW berikut: 


Ju ji" cJtih\ Si" :Jil ^Ji 5 f jjj 33 



224 




Jurnal islam dan Masyarakal Kontemporari 

ISSN 2289 6325 Bil. 18, No. 1, 2018 (Sep) 


Maksudnya: Diriwayatkan daripada Shaddad bin Aws RA, sesungguhnya 
Nabi SAW pernah bersabda: “Sesungguhnya Allah SWT telah mewajibkan 
ihsan kepada semua perkara. Jika kamu membunuh, maka elokkan 
pembunuhan kamu (dengan sifat ihsan)” (HR Muslim, no 5055). 


Mengulas cara paling tepat membunuh haiwan fasiq, harus diteliti pada kaedah 
Saidatina ‘A’ishah RA. Beliau menggunakan tombak (HR al-Nasa’i, no 2831) dan lembing 
(HR Ibn Majah, no 3231) untuk membunuh cicak. Ini dilakukan agar urusan pembunuhan 
menjadi lebih baik (al-ltyubi al-Wallawi, 1996: 7-8) sebagaimana dikiaskan dari 
penggunaan pisau tajam untuk menyembelih haiwan sembelihan agartidak menyeksakan 
dan kurang mendatangkan kesakitan. 


Kaedah paling sesuai untuk membunuh haiwan fasiq (haiwan perosak) kecil 
seperti tikus, cicak, kala jengking dan ulardan selainnya ialah dengan cara memukul. Cara 
terbaik ialah dengan satu pukulan yang terus mematikan (al-Nawawi, 1969: 239). 


Selanjutnya, Islam melarang membunuh haiwan dengan cara membakar, 
melemas, memberi makan makanan beracun atau cara lain berasaskan kekejaman. Ini 
berpandukan hadith riwayatAbu Hurayrah RA: 


'/\ Jr ‘ja oj[&. sULc &3M cJi Jjj" 

4wb>-lj aLc cJj «JJl jJb 1 ^: 


Maksudnya: “Seorang nabi daripada nabi-nabi telah duduk dibawah sebatang 
pokok, dan seekor semut betina menggigitnya, maka baginda telah 
memerintahkan pengikutnya supaya keluar dari (kawasan) bawah pokok 
tersebut. Kemudian baginda memerintahkan supaya dibakar seluruh sarang 
semut tersebut dengan api, maka Allah SWT mewahyukan kepadanya: 
Adakah hanya kerana seekor semut betina?” (HR al-Bukhari, no 3319). 

[Ketiga]: Kaedah Memukul dan Menyembur Racun Pada Muka Haiwan Perosak 




j U^3 j ^ 5^ Jj-^j ^ 54 ^ 'J^ j^^" 


Maksudnya: Diriwayatkan daripada Jabir RA katanya: “Rasullullah SAW 
melarang memukul haiwan pada bahagian muka dan menyembur racun pada 
mukanya” (HR Muslim, no 5550). 

Mengulas nas berikut, memukul haiwan pada bahagian muka adalah dilarang 
kerana kepala merupakan anggota tubuh yang lembut dan sensitit. Ijma’ ulama’ turut 
mengharamkan semburan racun pada muka haiwan berdarah ( al-Adami) seperti keldai 
dan unta kerana menyeksa haiwan (al-Nawawi, 1930: 97). Dalam riwayat lain, baginda 
SAW pernah melaknat orang yang meracun himar (keldai) pada wajahnya (al-Nawawi, 
1930:96) 

Bagi perbuatan menyembur racun pada wajah haiwan tidak berdarah (ghair al- 
Adami) seperti semut dan kala jengking, al-Nawawi menghukum makruh perbuatan 
tersebut. al-Baghawi pula tetap tidak membolehkannya, dengan merujuk kepada laknat 
Nabi SAW yang menunjukkan pengharaman sesuatu perbuatan. 

Kesimpulannya, menyembur racun pada muka haiwan berdarah ( al-Adami ) adalah 
haram. Semburan racun yang diharuskan Islam hanya pada anggota selain daripada 
muka. Misalnya pada belakang badan unta dan lembu bertujuan membezakan haiwan 
ternakan. Ini merupakan pegangan sahabat RA dan jumhur ulama’. Namun, Abu Hanitah 
tetap tidak membolehkannya dan menghukum makruh kerana menyeksakan haiwan (al- 
Nawawi, 1930:979-100). 

Sebaiknya, penggunaan racun untuk menangani ancaman haiwan fasiq jenis 
berdarah ( al-Adami) perlu dielakkan. Kaedah seperti menembak dan memukui lebih 
berkesan terhadap kelompok tersebut. Hal ini kerana racun boleh memberi kesan buruk 
yang menyeksakan dengan cara meresap ke dalam saluran darah dan merosakkan organ 
dalaman haiwan. 


Bagi haiwan tidak berdarah (ghair al-Adami), menyembur racun pada bahagian 
selain muka adalah harus. Jika menyembur racun pada bahagian muka, hukumnya 
makruh (al-Nawawi, 1930: 97) dan tidak sampai kepada hukum haram. Ini mengambil kira 
pandangan al-Nawawi dan kesulitan dalam menangani ancaman haiwan fasiq tidak 

berdarah (ghair al-Adami) yang kecil, licik dan sukar ditentukan bahagian yang ingin 
disembur racun. Membunuh dengan penggunaan racun adalah dibolehkan sekadar perlu. 


[Keempat]: Kaedah Pemindahan dan Pemusnahan Habitat Haiwan Perosak 

Perlu ditekankan, semua spesies tikus harus dibunuh. Namun, tikus kecil tidak boleh 
dibunuh sehingga cukup besar dan mampu menghadirkan mudarat pada manusia. Habitat 
haiwan fasiq (haiwan perosak) yang tinggal jauh daripada manusia seperti kala jengking, 
ular, helang dan seumpama tidak boleh dimusnahkan. 

Hal ini kerana ia menjadi tempat tinggal anak-anak haiwan terbabit yang terkecuali 
daripada hukum haiwan fasiq. Haiwan jenis ini lebih tertumpu mencari mangsa untuk 
dimakan, bersitat mementingkan kawasan dan jarang mengganggu manusia melainkan 
diancam atau kawasannya diceroboh. 

Bagi spesies haiwan fasiq (haiwan perosak) yang tinggal di dalam atau 
berhampiran persekitaran manusia sehingga menghadirkan gangguan dan ancaman 
kepada manusia seperti tikus, gagak, anjing dan cicak. Habitat tersebut wajib 
dimusnahkan dan anak-anaknya perlu dibunuh atau dipindahkan daripada penempatan 
manusia. 


[Kelima]: Kaedah Efektif Kontemporari Selaras dengan Tuntutan Syara’ 


Bagi haiwan fasiq yang lebih besar dan tidak mungkin mati dengan satu pukulan seperti 
anjing, burung gagak dan helang, metode lain adalah diharuskan seperti menembak, 
memasang jerat, perangkap dan penggunaan pagar elektrik harus dilakukan jika berkesan 
menghindarkan gangguan makhiuk perosak dengan syarat tiada unsur penyeksaan dan 
ikhias kerana Allah SWT (al-Nawawi, 1969: 239). 

Metode lain adalah harus dilaksanakan sesuai dengan kemajuan teknologi 
semasa. Prinsip utama dalam interaksi dengan haiwan fasiq (haiwan perosak) mestilah 
dijaga, iaitu membunuh bukan sekadar suka-suka, tetapi atas dasar maslahah, ikhlas 
dalam perbuatan, tidak mengandungi unsur penyeksaan dan penganiayaan haiwan serta 
efektif. 


Lebih penting daripada itu, Islam mengutuk perbuatan membunuh mana-mana 
haiwan tanpa keperluan. Ini dijelaskan hadith: 

]y ^JJl J l Jbj-3jl s? : 3^ 4 ^ 

tlllp OJ ti_jj L : 3j-^i 4 JJI -s|c_p cL~1 p Ijj j 


Maksudnya: Diriwayatkan daripada ‘Amru bin al-Sharid katanya, aku 
mendengar al-Sharid RA berkata: Aku mendengar Rasullullah SAW 
bersabda: “Barangsiapa membunuh burung sia-sia, maka ia akan mengadu 
di hadapan Allah SWT nanti dengan berkata: “Ya Allah ya tuhanku, si fulan 
telah membunuhku sia-sia dan bukan untuk manfaat” (HR al-Nasa’i, no 
4446). 


Kaedah Pencegahan Penularan Wabak Secara Spesifik 

1. Elakkan mengharung air atau berenang dalam air sungai atau kolam yang 
dikhuatiri tercemar, terutamajika mempunyai luka. 

2. Elakkan mengunjungi tempat yang dikatakan ada jangkitan buat sementara waktu 
sehingga disahkan selamat. 

3. Jika berenang dalam kolam atau tasik, pastikan air tidak masuk ke dalam mulut. 

4. Pastikan air yang dimunum dimasak sehingga mendidih terlebih dahulu. 

5. Pastikan kawasan persekitaran sentiasa bersih untuk mencegah kedatangan tikus. 

6. Gunakan sarung tangan apabila membuang bangkai haiwan dan membersihkan 
najis haiwan peliharaan. Bimbang jika haiwan berkenaan juga dijangkiti bakteria 
leptospira. 

7. Sentiasa bersihkan kawasan sekeliling rumah supaya tiada air bertakung. 

8. Bagi pekerja yang mempunyai risiko terdedah kepada air yang tercemar 
hendaklah sentiasa berkasut dan berpakaian yang sempurna, sebaiknya kalis air. 

9. Risiko pencemaran biasanya meningkat selepas hujan. Oleh demikian, elakkan 
aktivti-aktiviti rekreasi melibatkan air sewaktu hujan dan selepasnya sehingga 
keadaan air kembali seperti biasa. Begitu juga, elakkan diri bermain sewaktu 
musim banjir. 

10. Orang ramai dinasihatkan supaya segera mendapatkan rawatan jika mendapat 
gejala penyakit dalam tempoh dua minggu dari tempoh mengunjungi tempat- 
tempat rekreasi seperti kawasan air terjun, air sungai, tasik, kolam dan lain-lain. 
(Zainudin Abdul Wahab, 2015: 62) 


Kesimpulan 

Rasulullah SAW memperingatkan akan potensi ancaman yang mampu dihadirkan 
kelompok haiwan tertentu. Oleh itu jelas apa yang diucapkan Rasulullah SAW itu benar, 
tepat dan praktikal sepanjang zaman. Malahan menghilangkan kemudaratan dari segenap 
arah, termasuk ancaman haiwan fasiq adalah dalam ruang lingkup amarma‘ruf, manakala 
menzalimi dan membunuh haiwan tanpa hak merupakan perkara nahy mungkar (Mohd 
Farhan Md Ariffin, 2015). 


Hal ini kerana setiap yang dianjurkan Rasullullah SAW bertujuan demi 
kesejahteraan manusia dan menjadi kewajiban bagi kita untuk mendalami signifikan di 
sebaliknya. Islam bukanlah agama yang menganjurkan kekejaman dan menafikan hak 
haiwan untuk hidup. Islam meraikan hak dan keperluan semua pihak selagi mana ia tidak 
melampaui batas. Selagi mana haiwan itu hidup, Islam meraikan kewujudannya. Begitu 
juga ketika mahu dicabut nyawanya, Islam mengajarkan cara paling ihsan untuk 
melakukannya. Hal ini perlu difahami dengan baik untuk mengelakkan sebarang bentuk 
salah faham terhadap Islam. 

Lampiran 1: Hubungan Haiwan Fasiq Dengan Haiwan Perosak Masa Kini 


Haiwan Fasiq 

Tabiat/Sifat 

Spesies Haiwan Lain 

Sama Tabiat/Sifat 
(Haiwan Perosak) 

Tikus 

Pengotor 

Pembawa penyakit 

Memotong-motong dan merosak 
harta benda 

Merosak hasil tanaman 

Lipas 

Belalang Juta 

Burung Quelea paruh merah 
Tupai 

Gajah 

Siput Babi 

Khinzir 

Anai-anai 

Kala Jengking 

Berbisa 

Memudaratkan manusia 

Berupaya membunuh 

Lipan 

Tebuan 

Penyengat 

Labah-labah berbisa 

Burung Gagak 

Pengotor 

Pemakan bangkai 

Pembawa penyakit 

Mengganggu manusia dengan bunyi 
yang bising 

Mencuri dan merampas makanan atau 
hak manusia 

Burung hering 

Monyet 

Kera 

Burung Helang 

Ganas 

Menyambar dengan kuku tajam 
Mengancam haiwan ternakan 
manusia 

Musang 

Biawak 

Babun 

Anjing 

Bengis 

Pembawa Penyakit (contoh; Rabies ) 
Mengancam manusia dan haiwan 
ternakan dengan gigi dan taring yang 
kuat 

Boleh menyebabkan kematian serta 
merta 

Anjing liar 

Harimau 

Harimau kumbang 

Harimau bintang 

Serigala 

Beruang 

Singa 

Buaya 

Aligator 

Ikan jerung 

Piranha 

Ular 

Berbisa 

Memusuhi manusia 

Boleh menyebabkan kematian serta 
merta 

Semua jenis ular berbisa seperti 
ular tedung, ular mamba hitam 
dan ular kapak 

Ular yang tidak mempunyai bisa 
tapi menggigit dengan gigi 
tajam seperti ular sawa dan 
anaconda hijau 

(spesies ular terbesar di dunia) 

Cicak 

Haiwan kecil yang gemar 
mengganggu manusia 

Suka membuang najis merata-rata 
Pembawa virus dan bakteria 
merbahaya 

Virus 

Bakteria 

Pijat 

Kutu 

Nyamuk 

Lalat 


Sumber: Analisis Pengkaji 


232 









Jurnal islam dan Masyarakat Kontemporari 

ISSN 2289 6325 Bil. 18, No. 1, 2018 (Sep) 


Lampiran 2: Pendekatan Dalam Interaksi Manusia Terhadap Haiwan Fasiq (Haiwan Perosak) 



Sumber: Analisis Pengkaji 

